

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

22.06.2023. sēdes lēmumu Nr.499

(protokols Nr.7, 7.)

**Limbažu novada pašvaldības aģentūras „ALDA”**

**2022. gada publiskais pārskats**

1. **Pamatinformācija**

Pašvaldības aģentūra „ALDA” ir Limbažu novada pašvaldības iestāde, kas darbojas saskaņā ar Publisko aģentūru likumu un aģentūras nolikumu, kuras mērķis ir lietderīga un efektīva Limbažu novada administratīvajā teritorijā esošo ezeru: Limbažu Lielezera, Limbažu Dūņezera, Augstrozes Lielezera, Umurgas dīķa un Vārzu pludmales pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, kā arī viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu.

Savu mērķu sasniegšanai aģentūra veic saimniecisko darbību Latvijas Republikas normatīvajos aktos, Limbažu novada domes saistošajos noteikumos, lēmumos un „ALDA” nolikumā noteiktā kārtībā un apmērā.

Lai izpildītu noteiktos uzdevumus, aģentūra atbilstoši savai kompetencei veic šādas funkcijas un pilda sekojošus tai uzliktos pienākumus:

* + nodrošina zivju, ūdensputnu un augu valsts resursu saglabāšanu, novērš nelikumīgu zivju u.c. dabas resursu ieguvi (izmantošanu) Limbažu Lielezerā, Limbažu Dūņezerā, Augstrozes Lielezerā un Umurgas dīķī;
  + tautas sporta pasākumu organizēšana Limbažu novadā;
  + izstrādā Limbažu Lielezera, Augstrozes Lielezerā un Dūņezera licencētās makšķerēšanas nolikumus un organizē to apstiprināšanu, veic pasākumus makšķerēšanas licenču izdošanā un izplatīšanā;
  + nodrošina aģentūras darbības atspoguļošanu masu informācijas līdzekļos, veic darba un piedāvāto pakalpojumu reklamēšanu;
  + nodrošina informācijas u.c. zīmju uzstādīšanu Limbažu Lielezera, Limbažu Dūņezera, Augstrozes Lielezera un Umurgas dīķa krastos;
  + pastāvīgi atjauno zivju resursus Limbažu Lielezerā, Limbažu Dūņezerā, Augstrozes Lielezerā un Umurgas dīķī (zivju mazuļu iegāde un ielaišana);
  + veic atpūtas vietu, ugunskuru kurināšanas vietu, telšu, laivu piestātņu izveidošanas vietu izbūves un labiekārtošanas organizāciju Limbažu Lielezera, Augstrozes Lielezera, Limbažu Dūņezera un Umurgas dīķa krastos;
  + organizē un veic projektu izstrādi naudas līdzekļu piesaistīšanai no valsts un Eiropas fondiem, kas saistīti ar aģentūras darbību;
  + organizē sadarbību ar makšķerniekiem, tūristiem, atpūtniekiem, Limbažu novada iedzīvotājiem par palīdzības sniegšanu nelikumīgu darbību novēršanā Limbažu Lielezerā, Augstrozes Lielezerā, Limbažu Dūņezera un Umurgas dīķa un to piekrastes zonās;
  + organizē ciešu sadarbību ar tūrisma un atpūtas pasākumu organizētājiem tūristu un atpūtnieku piesaistīšanai;
  + nodrošina publiskās peldvietas Limbažu Lielezerā un Vārzu pludmalē darbību atbilstoši normatīvo aktu prasībām;
  + noslēdzot finanšu gadu, aģentūra sagatavo un publicē gada publisko pārskatu, lai informētu sabiedrību par aģentūras darbības mērķiem un rezultātiem, kā arī aģentūras budžeta līdzekļu izlietojumu.

1. **Finanšu resursu un iestādes darbības rezultāti**

Pamatdarbības uzturēšanai Aģentūra 2022. gadā no Limbažu novada pašvaldības budžeta saņēma 70 709 EUR, tai skaitā pašu ieņēmumi bija 12 181 EUR. Salīdzinājumam Aģentūra 2021. gadā no Limbažu novada pašvaldības budžeta saņēma 73 001,29 EUR, tai skaitā pašu ieņēmumi bija 18991,25 EUR.



Pārskata gadā Limbažu novada pašvaldības aģentūras ”ALDA” kopējie ieņēmumi pēc ekonomiskajām kategorijām 82 890 EUR, budžeta izpilde 97,07 %, no Limbažu novada pašvaldības budžeta saņemti 70 709 EUR, jeb 97,14% no plānotā, pamatdarbības uzturēšanai, licencētā makšķerēšana- ieņēmumi no ūdenstilpju un zvejas tiesību nomas un zvejas tiesību rūpnieciskas izmantošanas (licences) 4017 EUR, pret plānoto 80,34 %.

Kā atsevišķa struktūrvienība pašvaldības aģentūra “ALDA” savu darbību uzsāka 2022.gada 1.janvārī, pēc iedzīvotāju vajadzību apzināšanas pakalpojumu ieņēmumi no preču realizācijas (saldējums, dzeramais ūdens pludmalē u.c) ieņēmumi no valsts un pašvaldību kustamā īpašuma un mantas realizācijas 2009 EUR, ieņēmumi no kustamā īpašuma iznomāšanas 5735 EUR, dalības maksas 420 EUR.

2022.gadā Aģentūra īstenoja Latvijas vides un aizsardzības fonda projektu “Piekrastes apsaimniekošanas praktisko aktivitāšu realizēšana” valsts budžeta apakšprogrammas „Vides aizsardzības projekti” ietvaros piešķirti 3900 EUR, izlietoti 3005 EUR, jeb 77,05%.

Aģentūras manta ir Limbažu novada pašvaldības manta, kas nodota aģentūras valdījumā. Aģentūras budžeta sastādīšanas un izpildes kārtību nosaka Limbažu novada dome. Aģentūras budžets ir iekļauts Limbažu novada pašvaldības kopējā budžetā, kuru Limbažu novada pašvaldība izstrādā, apstiprina un izpilda patstāvīgi, ievērojot „Likumu par budžetu un finanšu vadību”, Pašvaldību likumu, likumu „Par pašvaldību budžetiem”, u.c. normatīvos aktus budžeta jomā.

Darba samaksa un darba devēja valsts sociālās iemaksas sastāda 55 694 EUR, jeb 67,19 %, pakalpojumi 11 205 EUR, jeb 13,52 %, preces 14901, jeb 17,98 %, pārējie budžeta iestāžu pārskaitītie nodokļi un nodevas 176 EUR, jeb 0,21 %, pārējie iepriekš neklasificētie pamatlīdzekļi un ieguldījuma īpašumi 599 EUR, jeb 0,72%, augļu dārzi un citi ražojošie stādījumi 312 EUR, jeb 0,38%.

Lielākie izmaksu posteņi pakalpojumiem- izdevumi par elektroenerģiju 3085 EUR jeb, 27,53%, ēku, būvju un telpu uzturēšana 2340 EUR, jeb 20,88 %, iekārtu, inventāra un aparatūras remonts 967 EUR, jeb 8,63%.

**Aģentūras budžeta finansējums   
un to izlietojums budžeta finansējums un to izlietojums 2022 gadā.**

| **Nr.p.k.** | **Ieņēmumu un Izdevumu postenis** | **Plāns ar grozījumiem, EUR** | **Izpilde,**  **EUR** |
| --- | --- | --- | --- |
| **1.** | **Ieņēmumi kopā** | **85391,00** | **82890,00** |
| 1.1. | Pašvaldības transferti | 72791,00 | 70 709,00 |
| 1.2. | Nenodokļu ieņēmumi (makšķerēšanas licences) | 5000,00 | 4 017,00 |
| 1.3. | Maksas pakalpojumi un dalību maksas. | 7600,00 | 6155,00 |
| 1.4. | Ieņēmumi no valsts un pašvaldību kustamā īpašuma un mantas realizācija | 0 | 2009,00 |
| **2.** | **Izdevumi kopā** | **85391,00** | **82890,00** |
| 2.1. | Atlīdzība | 56663,00 | 55689,00 |
| 2.2. | Pakalpojumi | 11568,00 | 11206,00 |
| 2.3. | Krājumi, materiāli, preces un inventārs | 16048,00 | 14901,00 |
| 2.4. | Budžeta iestādes nodokļu maksājumi | 200,00 | 180,00 |
| 2.5. | Pārējie iepriekš neklasificētie pamatlīdzekļi un ieguldījuma īpašumi | 912,00 | 911,00 |
| 2.6. | Transferti | 0 | 3,00 |
| **3.** | **Naudas līdzekļu atlikums perioda beigās** | **0** | **0** |

Aģentūras maksas pakalpojumu galvenos ieņēmumus veido licencētās makšķerēšanas organizēšana un inventāra noma. 2022. gadā tika pārdotas 1427 licences par kopējo summu 6245,00 EUR, no kuriem 1249,00 EUR tika pārskaitīti Latvijas Zivju fondam. Salīdzinājumam 2021. gadā tika pārdotas 1410 licences par kopējo summu 7742,00 EUR, no kuriem 1920,28 EUR tika pārskaitīti Latvijas Zivju fondam.

**Pārdotās licences 2022.gadā**

**Ieņēmumi no licencētās makšķerēšanas 2022. gadā, pa licenču veidiem**

|  |  |  |  |
| --- | --- | --- | --- |
| **Licences veids.** | **Licenču skaits** | **Cena, EUR** | **Kopā, EUR** |
| Vienas dienas LL | 234 | 3,00 | 702 |
| Vienas dienas AL | 554 | 3,00 | 1662 |
| Vienas dienas LD | 67 | 3,00 | 201 |
| Mēneša | 116 | 7,00 | 266 |
| Gada | 84 | 30,00 | 840 |
| Gada bezmaksas LL | 201 | - | - |
| Gada bezmaksas AL | 78 | - | - |
| Gada bezmaksas LD | 93 | - | - |
| Vēžošanas licences | - | - | - |
|  | **1427** |  | **6245,00** |

Ieņēmumi no inventāra nomas un dalības maksām, kustamā īpašuma un mantas realizācijas 2022. gadā 8164 EUR, 3005 EUR Vārzu pludmales apsaimniekošanai Latvijas vides aizsardzības fonda nacionālas nozīmes projekta “Piekrastes apsaimniekošanas praktisko aktivitāšu realizēšana” ietvaros.

**Projekti**

2022. gadā projektos, kurus īstenoja Limbažu novada pašvaldība sadarbībā ar pašvaldības aģentūras speciālistiem kopā tika piesaistīti **104 974,43 EUR**, tai skaitā 104674,81 EUR **no Latvijas Zivju fonda atbalsta līdzekļiem**:

| **N.p.k.** | **Projekta nosaukums** | **Projekta kopējais finansējums, EUR** | **Zivju fonda finansējums, EUR** | **Pašvaldība, EUR** | **Cits, EUR** |
| --- | --- | --- | --- | --- | --- |
|  | Zivju resursu pavairošana Augstrozes Lielezerā, zandarti | 9 692,10 | 8 625,97 | 1 066,13 |  |
|  | Zivju resursu pavairošana Svētupē, foreles | 966,79 | 860,44 | 106,35 |  |
|  | Zivju resursu pavairošana Limbažu Lielezerā, līdakas | 3 146,00 | 2 799,94 | 346,0 |  |
|  | Dabisko dzīvotņu kvalitātes uzlabošana Īģes upē | 16497,27 | 14682,57 | 1814,70 |  |
|  | Dabisko dzīvotņu kvalitātes uzlabošana Svētupē 2022. gadā | 16087,84 | 14318,17 | 1769,66 |  |
|  | Dabisko dzīvotņu kvalitātes uzlabošana Vitrupē 2022.gadā | 15205,96 | 13533,30 | 1672,66 |  |
|  | Zivju resursu aizsardzība Limbažu novadā | 14027,65 | 12221,99 | 1506,04 | 299,62 |
|  | Videonovērošanas sistēmas papildināšana Salacas upes zivju resursu aizsardzībai | 16776,20 | 16500,00 | 276,20 |  |
|  | Ozolmuižas ezera zivsaimnieciskās ekspluatācijas noteikumu izstrāde | 1704,70 | 1517,19 | 187,51 |  |
|  | Zini, sargā un copē! | 7996,10 | 7116,53 | 879,57 |  |
|  | Grāmatas “Nēģu bībele” sagatavošana un izdošana | 14043,50 | 12498,71 | 1544,79 |  |
|  | **KOPĀ** | **116144,11** | **104674,81** | **11169,67** | **299,62** |

**Kopā paveiktie darbi, pasākumi**

Viens no galvenajiem darbiem ir nelikumīgo darbību novēršana apsaimniekotajos ezeros. 2022. gadā sadarbībā ar Limbažu novada pašvaldības policiju tika veikti reidi 510 stundas, lai kontrolētu licencētās makšķerēšanas un vēžošanas noteikumu ievērošanu un novērstu nelikumīgu zveju. Reidu laikā tika izņemti bez īpašnieka atstāti zvejas tīkli kopsummā 740 m, 2 murdi, 6 ūdas.

Salīdzinājumam 2021. gadā kopumā sadarbībā ar Limbažu novada pašvaldības policiju tika veikti reidi 477 stundas, lai kontrolētu licencētās makšķerēšanas un vēžošanas noteikumu ievērošanu un novērstu nelikumīgu zveju. Reidu laikā tika izņemti bez īpašnieka atstāti zvejas tīkli kopsummā 1015 m, 5 murdi, 6 ūdas.

Sniegtas 160 konsultācijas makšķerniekiem un tūristiem par makšķerēšanas iespējām Limbažu novadā, kā arī par atpūtas iespējām pie novada ezeriem.

2022.gadā tika īstenotie lielākie pasākumi:

\* Limbažu novada sudraba ceļojošais “ALDA”, kauss spiningošanā.

\* Limbažu novada sudraba ceļojošais “ALDA” kauss zolītē.

\* Limbažu novada Auto foto orientēšanās sacensības

\* Limbažu novada velo orientēšanās

\* Limbažu pilsētas svētku ietvaros makšķerēšanas sacensības Mazezerā “Noķer mani”.

\* Zilā karoga pacelšana

\* Par godu Latvijas jubilejā 18. novembrī Mazezera izgaismošana “Iededz gaismu Latvijai”.

Astoto reizi pēc kārtas Limbažu pludmalē tika pacelts Zilais karogs, kura ietvaros tika realizēti vides izglītības aktivitātes:

\* Sadarbībā ar pirmsskolas izglītības iestādi ”Kāpēcītis” un Limbažu vidusskolu, Limbažu Lielezera pieguļošajā teritorijā tika izgatavoti un uzstādīti putnu būrīši.

1. **Komunikācija ar sabiedrību**

Informācija par Aģentūras darbību regulāri tiek atspoguļota Limbažu novada mājaslapā www.limbazunovads.lv, vietējā laikrakstā “Auseklis”, Vidzemes RE TV un sociālajos interneta tīklos Facebook.com/alda un Facebook.com/Limbažu Lielezera pludmale, kā arī komunikācija notiek ar aģentūras klientiem – makšķerniekiem, atpūtniekiem un tūristiem ir pastāvīgs kontakts ikdienas darbos, kur iespējams uzklausīt ieteikumus, viedokļus un kritiku, kas palīdz izvērtēt aģentūras darbību pilnveidojot un attīstīt sniegtos pakalpojumus.

Informācija par aģentūras sniegtajiem pakalpojumiem, veiktajām un plānotām rīcībām tiek apspriesta ikgadējā makšķernieku sapulcē.

1. **Personāls**

Aģentūras darbības nodrošināšanai līdz 30.06.2022. algoti 4 patstāvīgi darbinieki - aģentūras direktors, remontstrādnieks, Augstrozes Lielezera dežurants un lietvedis - sporta pasākumu organizators, kā arī sezonas darbinieki: 2 pludmales dežuranti Limbažu Lielezera pludmalē, 1 pludmales dežurants Vārzu pludmalē un 1 Limbažu slidotavā.

Aģentūras reorganizācijas laikā sākot no 01.08.2022., pamatojoties uz Limbažu novada domes 2022.gada 28.jūlija domes sēde lēmumu Nr.781 “Par izmaiņām Limbažu novada pašvaldības administrācijas darbinieku, pašvaldības iestāžu un aģentūru amatu un to likmju sarakstā” (protokols Nr.11, 41.), papildus darbojas Ēku un apsaimniekojamās teritorija pārzinis.

No 04.07.2022. - 31.12.2022. aģentūras direktora pienākumu izpildi nodrošinājusi aģentūras “LAUTA” direktore.

1. **2023. gada plānotie darbi un pasākumi**

Pamatojoties uz Limbažu novada domes 2022.gada 28.jūlija lēmumu Nr.779 “Par pašvaldības aģentūru “ALDA” un “LAUTA” reorganizāciju”, nolemts līdz 2022.gada 31.decembrim veikt Limbažu novada pašvaldības aģentūru „ALDA” pievienošanu Limbažu novada pašvaldības aģentūrai “LAUTA”. Mērķis apvienot aģentūras, lai nepārklātos to funkcijas, tiktu nodrošināta vienota dokumentu aprite, personāljautājumu risināšana, darbinieku komandas veidošana (t.sk. darbinieku noslodzes plānošana), tiktu nodrošināta efektīvāka aģentūru sniegto pakalpojumu nodrošināšana un pārvaldība, vienota informatīvā nodrošinājuma organizēšana.

Ar Limbažu novada domes 2022.gada Limbažu novada domes 2022.gada 25.augusta sēdes lēmumu Nr.865 apstiprināts Limbažu novada pašvaldības aģentūru “ALDA” un “LAUTA” reorganizācijas plāns.

Saskaņā ar reorganizācijas plānu, 2022. gada 24. novembrī ar Limbažu novada domes lēmumu Nr.1216 (protokols Nr.17, 118.) “Par pašvaldības aģentūras “ALDA” likvidāciju” dome lemj likvidēt Limbažu novada pašvaldības aģentūru „ALDA” (reģistrācijas Nr.40900023104, juridiskā adrese Burtnieku iela 2, Limbaži, Limbažu novads) pievienojot Limbažu novada pašvaldības aģentūrai “LAUTA” (reģistrācijas Nr.40900028205, juridiskā adrese Rīgas iela 16, Limbaži, Limbažu novads).

Aģentūras likvidācija veikta līdz 2022.gada 31.decembrim.

Limbažu novada pašvaldības aģentūra “ALDA” sākot ar 2023. gada 1. janvāri tiek reorganizēta par nodaļu un turpina darbu kā Limbažu novada pašvaldības aģentūras “LAUTA” struktūrvienība. Nodaļa turpinās veikt reidus apsaimniekotajos ezeros un piekrastes uzkopšanas darbus, papildināt zivju resursus pēc licencētās makšķerēšanas un zivsaimniecības ekspluatācijas noteikumiem, piesaistīt līdzekļus no Latvijas Zivju fonda un citiem pieejamiem resursiem, iesaistīties Zilo karogu programmā un turpināt vides izglītības aktivitātes, organizēt makšķerēšanas un tautas sporta pasākumus Limbažu novadā. Realizēs 2022. gada iesāktos projektus.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU